stanford-oval/wikipedia huggingface dataset:
ממלכת המלכים
עלילה > ממלכת המלכים: המשמר המלכותי

גלדיאטור משמש כעת כקיסר אימפריית השי'אר, לאחר שהקיסר וולקן והנסיכה לילנדרה נהרגו בסוף אירועי מלחמת המלכים. הוא והמשמר המלכותי שלו נאבקים כדי לשמור על האימפריה מנפילה לתהומות הכאוס ומלחמת אזרחים. חברי המשמר עורכים מסע לעבר השבר כדי למצוא עדויות להישרדותם של שני המלכים הנעדרים. עליהם לעבוד לצד סטארג'אמרס, קבוצת פיראטי החלל שאחריהם הם רדפו כל אותם שנים. עמוק בתוך השבר, הם מגלים איום חמור לביטחונו של יקום מארוול, ועליהם לשרוד מספיק זמן כדי להעביר מסר לקיסר החדש שלהם. מה שהם אינם יודעים הוא שהאיום מגיע מתוך שורותיהם.
עלילה > ממלכת המלכים: הבלתי אנושיים

קבוצת הבלתי אנושיים ממשפחת המלוכה של הקרי מונהגת כעת בידי המלכה מדוזה, שבעלה חזיז שחור נהרג באירועי מלחמת המלכים. הקבוצה נאבקת לשמור על אחיזתה באימפריה הכבושה. חברי הקבוצה הגאוותניים, שאינם מאמינים בעזרה, נאלצים להיעזר בקבוצת האוונג'רס העוצמתיים כדי לדכא מרד. הנרי פים מזדהה עם סבלה של מדוזה, שכן גם הוא איבד את אשתו ג'אנט במהלך פלישה סודית. קוויקסילבר נחלץ לעזרתה של קריסטל, אשתו לשעבר, אך העניינים מסתבכים כשהוא מגלה שהיא נישאה מחדש לרונאן.
בתוך מעמקי השבר מתגלה עדות קולית לקיומו של חזיז שחור. באותה עת, החברה האריסטוקרטית של הקרי מארגנת מרד נגד חברי הבלתי אנושיים. רונאן ואשתו קריסטל מוצאים את עצמם באמצעו של מרד ונאלצים להדוף את הכוחות שמבקשים להדיחם.
עלילה > נובה

אוכף החוק הגלקטי נובה חייב לשתף פעולה עם פורע החוק המבוקש ביותר בגלקסיה, דארקהוק, לאחר שהשניים נתקלים באויבו הוותיק של נובה - הספינקס. בין שאר הדמויות המשתתפות בסיפור נמנים מיסטר פנטסטיק, האישה הבלתי-נראית, חזיז שחור, סטאר גוד, מונסטון ונאמוריטה, דודניתו של נאמור.
ביבליוגרפיה

Realm of Kings one shot
Realm of Kings: Imperial Guard #1-5
Realm of Kings: Inhumans #1-5
Guardians of the Galaxy Vol.2 #20-24
Nova Vol.4 #32-35
Realm of Kings: Son of Hulk #1-4
הערות שוליים

↑  Realm of Kings one shot, November 2009
↑  Realm of Kings: Imperial Guard #1-5, November 2009-March 2010
↑  Realm of Kings: Inhumans #1-5, November 2009-March 2010
↑  Guardians of the Galaxy Vol.2 #20-24, November 2009-March 2010
↑  Nova Vol.4 #32-35, December 2009-March 2010
מרגרט טיילור

מרגרט טיילור
מרגרט מאקאל סמית' (פֶּגִי) טיילור (באנגלית: Margaret Mackall Smith (Peggy) Taylor‏; 21 בספטמבר 1788 – 14 באוגוסט 1852), אשתו של נשיא ארצות הברית זאכרי טיילור, הייתה הגברת הראשונה של ארצות הברית בין השנים 1849–1850.
חייה

פגי סמית' נולדה במחוז קאלוורט שבמרילנד לוולטר סמית' (Walter Smith) ולאן מאקאל (Ann Mackall). בעת ביקורה בבית אחותה בקנטקי פגשה פגי סמית' את סגן זאכרי טיילור והם נישאו ביוני 1809 והתגוררו זמן קצר בחווה שניתנה להם במתנה על ידי אביו של זאכרי, ושם נולד להם בנם הראשון. לאחר מינויו של בעלה לפיקוד על מוצב במערב, עברו השניים למוצב.
שתיים מבנותיהם מתו בשנת 1820 מקדחת, ובריאותה של פגי סמית' נפגעה. מחמשת ילדיהם רק שלוש בנות ובן הגיעו לבגרות. בשל חייה הקשים התנגדה פגי שבנותיה יינשאו לקציני צבא אולם הן לא שעו לאזהרותיה ונישאו לקצינים.
אף שפגי טיילור קיבלה את חבריה בקומה השנייה של הבית הלבן ואירחה את בני משפחתה בארוחות משפחתיות, ואף נכחה בארוחות פרטיות שבהן אירח בעלה מכובדים, היא סירבה להשתתף בנשפים רשמיים בבית הלבן, והותירה את תפקיד האירוח הרשמי לבתה מרי אליזבת בליס.
מקס פיין 3

| --- | --- |

עטיפת המשחק
 כללי
 תאריך הוצאה:  PlayStation 3, Xbox 360   NA‏ 15 במאי 2012   EU‏ 18 במאי 2012   Microsoft Windows   NA‏ 29 במאי 2012  EU‏ 1 ביוני 2012   macOS   WW‏ 20 ביוני 2013
 סוגה:  משחק ירי בגוף שלישי
 פיתוח:  Rockstar Vancouver   Rockstar London   Rockstar Toronto   Rockstar New England   Rockstar San Diego   Rockstar Leeds   Rockstar North   TransGaming Inc.‏ (macOS)
 הוצאה לאור:  Rockstar Games
 ארץ מקור:  הממלכה המאוחדת 
 שפות:  פורטוגזית 
 הפצה:  Rockstar Games   1C-SoftClub (רוסיה)
 עיצוב:  סרגיי קופרג'נוב
 סדרה:  מקס פיין
 הערות:  מערכת הפעלה מינימלית: Windows XP עם חבילת שירות 3 (SP3) או macOS 10.7.5   מערכת הפעלה מומלצת: Windows Vista עם חבילת שירות 2 (SP2) או Windows 7 עם חבילת שירות 1 (SP1) או Windows 8
 דרישות תוכנה
 מנוע משחק:  RAGE
 מצבי משחק:  שחקן יחיד, מרובה משתתפים
 דירוג:  M ‏(ESRB)   18 ‏(PEGI)
 פלטפורמות:  Microsoft Windows   macOS   PlayStation 3   Xbox 360
 מדיה:  DVD, הורדה דיגיטלית
 המשחק הקודם:  מקס פיין 2: נפילתו של מקס פיין
 דרישות מערכת
 מעבד:  מינימום: Intel Core 2 Duo E8400 או AMD Phenom II X2 2.6GHz   מומלץ: Intel Core i7-3930K 3.06GHz או AMD FX-8150 3.6GHz   macOS:‏ Intel Dual Core Xeon 2.4GHz או Intel Core i3/i5/i7 2.4GHz
 זיכרון:  מינימום: 2GB   מומלץ: 16GB   macOS:‏ 4GB
 כרטיס מסך:  מינימום: Nvidia GeForce 8600 GT או AMD Radeon HD 3400 בעלי זיכרון וידאו של 512MB   מומלץ: Nvidia GeForce GTX 680 או AMD Radeon HD 7970 בעלי זיכרון וידאו של 2GB או 3GB בהתאמה   macOS:‏ Nvidia GeForce 8800 GT או AMD Radeon HD 4870 בעלי זיכרון וידאו של 512MB
 מקום פנוי:  Windows:‏ 35GB   macOS:‏ 32GB
 מערכת קול:  תומכת ב-DirectX 9.0
 בקרים:  מקלדת ועכבר, ג'ויסטיק
 אתר רשמי
 
מקס פיין 3 (באנגלית: Max Payne 3) הוא משחק וידאו מסוגת פעולה מגוף שלישי שפותח על ידי Rockstar Vancouver והופץ על ידי Rockstar Games. המשחק הופץ ב-15 במאי 2012 לקונסולות וב-1 ביוני 2012 למחשב. ההכרזה הרשמית על המשחק הייתה ב-2009 ומאז נדחה המשחק פעמים רבות. המשחק הוא השלישי בסדרת Max Payne. המשחק מתרחש בסאו פאולו.
משחקיות

מקס פיין 3 הוא משחק יריות בגוף שלישי, בו השחקן נכנס לנעליו של מקס פיין, שוטר לשעבר אשר כעת עובד כשומר ראש בסאו פאולו. במשחק ישנם כלי נשק מסוגים רבים כגון: מקלעים, רובי סער ואקדחים.
במהלך המשחק השחקן יכול להימצא בשלושה מצבים הכוללים: עמידה, כפיפה ושכיבה. במשחק יש את המצב זמן קליע (Bullet Time) בו השחקן נכנס להילוך איטי ויכול לירות יותר מדויק ובמספר רב יותר של אויבים. בנוסף יכול השחקן לקפוץ בהילוך איטי (Shoot Dodge) ובסיום קפיצה, מגיע לקרקע בשכיבה ויכול להסתובב 360 מעלות כדי לירות באויבים הנותרים.
במשחק מד החיים מאדים כאשר השחקן נפגע, הצבע האדום נצבע על פי אחוזי החיים של השחקן. לשחקן יש משככי כאבים, אותם מקבל או אוסף במהלך השלב. משככי הכאבים משמשים להעלאת החיים. כאשר מד החיים אדום כולו והשחקן עדיין מחזיק בלפחות משכך כאבים אחד, הוא יכנס למצב הנקרא "Last Stand" בו השחקן יצטרך לפגוע באויב האחרון שירה בו, אם יצליח הוא חוזר לחיים.
עלילה

כתשע שנים לאחר שהרג את ולדימיר לם, מקס פיין פרש מעבודתו במשטרת ניו יורק ועבר להתגורר בהובוקן, ניו ג'רזי. הוא החל לפתח התמכרות לאלכוהול ולמשככי כאבים. הוא נקלע לעימות עם אנתוני ד'מארקו ג'וניור, בנו של מאפיונר מקומי, אך אדם בשם ראול פאסוס מתערב ומקווה לשכור את מקס לעבודת אבטחה פרטית בדרום אמריקה. מקס מתנגד בתחילה, אך לאחר שהוא הופך למטרה בידי מתנקשי המאפיה בעקבות הריגתו של אנתוני בקטטת ברים, מסכים ללוות את פאסוס לברזיל.
מקס ופאסוס עובדים עבור משפחת ברנקו האמידה בסאו פאולו, אשר כוללת שלושה אחים - רודריגו איש העסקים, ויקטור הפוליטיקאי ומרצ'לו חובב המסיבות. במהלך מסיבה בפנטהאוז של רודריגו, הוא ואשתו פביאנה נחטפים בידי כנופיית רחוב שידועה בשם "קומנדו סומברה", אך מקס מציל אותם. פביאנה, אחותה ג'ובאנה ומרצ'לו הופכים למטרה בידי אותה כנופיה בעת ביקורם במועדון לילה, ופביאנה נחטפת. מקס ופאסוס מביאים תשלום כופר לאצטדיון, אך העסקה מתבטלת כאשר קבוצה צבאית פורעת חוק בשם "קראצ'ה פרטו", גונבת את הכסף. מקס ופאסוס מחליטים לפשוט על מחנה הקומנדו סומברה כדי להציל את פביאנה, אך הכנופיה נמלטת עימה.
מקס מגיע למשרדו של רודריגו אך העסק שלו מותקף וה-UFE, יחידות משטרתיות פולשים אליו. מקס הורג את רובם ומגיע לרודריגו שמתגלה כמת. מיד מקס מבחין בפצצה וקופץ מהחלון בזמן שכל המבנה מתפוצץ. לאחר פיצוץ המבנה מקס רואה חייל מ-UFE פצוע קשה וללא רגל, החייל מספר למקס איפה נמצאת פביאנה, מקס מגלח את ראשו ויוצא לחיפושים. הוא פוגש בשוטר בשם וילסון דה סילבה שעוזר לו. מקס מוצא את מרג'לו, פביאנה וג'ובאנה אך הקומנדו סומברה הורגים את פביאנה וה-UFE חוטפים את מרג'לו ואת ג'ובאנה. מקס מוצא אותם אך הוא מאחר לאחר שהם שורפים את מרג'לו בעודו חי. מקס מציל את ג'ובאנה ומביא אותה לפאסוס. פאסוס וג'ובאנה נפרדים ממקס ועוזבים את סאו פאולו.
לבסוף מקס עם דה סילבה מגיעים לתחנה של UFE ושם מקס הורג את מי שהרג את רודריגו ולבסוף פוגש את ראש ה-UFE, ארמנדו בקר. מקס חונק אותו אך לשם מגיע ויקטור שמכוון את אקדחו למקס ובוגד בו. ויקטור ובקר בורחים ומקס מתחבר לדה סילבה ושניהם מגיעים לנמל התעופה. מקס פוגש את בקר שנית ומחסל אותו. ויקטור מצליח לברוח עם מטוס אך מקס בעזרת דה סילבה מפוצצים אותו אך ויקטור ניצל. מקס בא להורגו אך דה סילבה מחליט שעדיף שהוא יכנס לכלא. שבוע לאחר מכן מקס צופה בטלוויזיה בבאהיה ורואה איך ויקטור נכנס לכלא. חייו של מקס השתפרו אחרי שהוא מצליח להשיג את שלושה מיליון הדולר שהוא איבד במגרש הכדורגל.
הערות שוליים

↑  Entertainment Software Rating Board‏, Max Payne 3 for Windows PC, PlayStation 3, Xbox 360 Rating (באנגלית)
↑  Entertainment Software Rating Board‏, Max Payne 3 for Macintosh Rating (באנגלית)
↑  Pan European Game Information‏, Max Payne 3 Rating (באנגלית)
| --- | --- |
בקרת זהויות :  BnF: cb16627698b (data)
מקלאר

| --- | --- |
סמל מקלארסמל מקלאר

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת אגר
 שטח:  28.01 קמ"ר
 אוכלוסייה:  ‏
  ‑ בכפר:  2,409 (1 בינואר 2021)
 קואורדינטות:  47°49′N 20°25′E﻿ / ﻿47.81°N 20.41°E﻿ / 47.81; 20.41 
 אזור זמן:  UTC +1
 http://www.maklar.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מקלאר(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מקלאר  he tabBackground:;tabBorder:#aaa;defaultTab:0;
 
מקלאר (בהונגרית: Maklár) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
הכפר ממוקם 11 קילומטרים דרומים לאגר ו-4 קילומטרים צפונית לפיזשבון.
האזור היה מיושב לסירוגין מתקופת הברונזה והוזכר לראשונה בכתבים משנת 1261.
יהודי מקלאר

יהודים חיו במקלאר במאה ה-18 ובמאה ה-19, החל משנת 1885 היו יהודי הכפר כפופים לקהילת אגר. בשנת 1944 לאחר שגורשו יהודי אגר לבית חרושת ללבנים בקרצ'נד הם גורשו שוב למקלאר ומשם, יחד עם יהודי המקום שולחו למחנה ההשמדה אושוויץ ונרצחו בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 50 | 2,453 |
| 1910 | 5 |  |
| 1920 | 2 |  |
| 1930 | 2 |  |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי מקלאר שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת אגר |
| --- | --- | --- |
| יישובים | אגר • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • טרנסנטמאריה • ורפלט |  |
| --- | --- |
בקרת זהויות :  VIAF: 239662746   WorldCat (עם VIAF): 239662746
ממלכת קרדיגיון

ממלכת קרדיגיון' (בוולשית: Teyrnas Ceredigion, בלטינית: Cereticiaun) הייתה ממלכה ולשית בימי הביניים אשר שכנה בדרום-מערב ויילס.
הממלכה התקיימה בין המאה ה-5 למאה ה-10, כאשר היא הורחבה לכדי ממלכת סייסל'וג במאה ה-7 ואוחדה לבסוף עם ממלכת דהייברת' בשנת 957. אזור הממלכה שהתפרס לאורך מפרץ קרדיגן, בין שפך נהר הדווי בצפון (באברדווי) ושפך נהר הטיווי (בקרדיגן), המשיך להיות מכונה קרדיגיון לאורך ההיסטוריה וכיום מהווה כמעט בדיוק את שטח מחוז קרדיגיון הקרוי על שם הממלכה ההיסטורית.
היסטוריה

בסביבות שנת 380 עזבו השלטונות הרומאים את אזור ויילס לאחר שלטון של כ-300 שנים, מה שהשאיר את ויילס ללא מבנה שלטוני וללא הגנה. כתוצאה מכך, בשנים שלאחר העזיבה הרומית, החלו להתבצע פשיטות ותקיפות של שבטים מהאי מאן ומאירלנד, כנגד יישובי צפון ויילס (אשר כונה בלטינית וונדוטיה - Venedotia). לפי המסורת הרווחת, קונד'ה שהיה שליט בריטוני מאזור מזרח סקוטלנד ("הצפון הקדום"), היגר עם משפחתו לצפון-מערב ויילס כדי להילחם בפשיטות האיריות, להשליט סדר ולהקים שלטון יציב בסגנון בריטנו-רומי. לאחר כיבושו של קונד'ה את האזור, הוא העניק לבנו החמישי קרדיג, את האזור הדרומי בשטחים שנכבשו והממלכה שהקים נקראה על שמו "קרדיגיון" (בני קרדיג).
היסטוריה > ממלכת סייסל'ו

סביב שנת 680, מלך קרדיגיון סייסל'וג אפ קלידוג, כבש את אזור איסטרד טווי ושם הממלכה שונה לממלכת סייסל'וג על שמו. מתוך כך, הממלכה החדשה הייתה המשך של קרדיגיון כאשר בסיס הכוח ושושלת המלוכה המשיכה ודומה שרק שם הממלכה השתנה במקורות השונים בתקופה. סביב שנת 800 גם הממלכות הקטנות בווילת' וגוורת'יריניון ששכנו בין סווסל'ו לממלכת פוויס ממערב נכבשות ומתאחדות עם סייסל'ו. בשנת 872, המלך גוגן אפ מוריג נהרג ללא יורש והממלכה עוברת לידי רודרי הגדול, לאחר מותו ב-873 הממלכה הוולשית המאוחדת מתפצלת שוב וסייסל'ו ניתנת לאחד מבניו, קאד'ל אפ רודרי.
היסטוריה > ממלכת דהייברת'

בשנת 920, הוול ד'ה, ייסד את ממלכת דהייברת' תוך שהוא מאחד את ממלכת סייסל'וג עם ממלכת דאווד. עם מותו ב-950, בנו רודרי ירש את דהייברת', בעוד שבניו האחרים ירשו חלקים בממלכה, בתקופה זו קרדיגיון נחשבה כנסיכות בתוך ממלכת דהייברת' ובראשה אווין אפ הוול ד'ה. ב-957 אולם, אווין ירש את כס הממלכה כולה וקרדיגיון התאחדה באופן מלא עם דהייברת'.
במהלך המאה ה-12, תחת שלטון נסיכות ויילס שבראשה ממלכת גוויניד', קרדיגיון הפכה לדוכסות שבראשה שימש אחד מבניו של נסיך ויילס כדוכס.
ראו גם

מפרץ קרדיגן
קרדיגיון
מרגרט מאנגליה

| --- | --- |

 לידה:  29 בספטמבר 1240 טירת וינדזור, הממלכה המאוחדת 
 פטירה:  26 בפברואר 1275 (בגיל 34) Cupar Castle, הממלכה המאוחדת 
 מקום קבורה:  מנזר דנפרמליין 
 בן או בת זוג:  אלכסנדר השלישי, מלך סקוטלנד (26 בדצמבר 1251–?) 
 
מרגרט מאנגליה (באנגלית: Margaret of England;‏ 29 בספטמבר 1240 - 26 בפברואר 1275) הייתה המלכה הרעיה של אלכסנדר השלישי, מלך סקוטלנד.
חייה

מרגרט הייתה בתם של הנרי השלישי מלך אנגליה ורעייתו, אלינור מפרובנס. מרגרט נולדה בטירת וינדזור.
מרגרט ואלכסנדר השלישי נישאו ב-26 בדצמבר 1251 בקתדרלת יורק. לאחר נישואיהם עברה מרגרט עם בעלה לסקוטלנד ונולדו להם שלושה ילדים:
מרגרט מסקוטלנד (1260 לערך – 1283), לימים מלכת נורווגיה בשל נישואיה לאריק השני, מלך נורווגיה.
אלכסנדר מסקוטלנד (21 בינואר 1263 – 28 בינואר 1283).
דייוויד מסקוטלנד (20 במרץ 1272 – יוני 1281).
מרגרט נפטרה בטירת קופאר ב-26 בפברואר 1275, ונקברה במנזר דנפרמליין שבפיף - מקום הקבורה המסורתי של מלכי ומלכות סקוטלנד.
מקס טראפ

| --- | --- |
אין תמונה חופשית
 לידה:  1 בנובמבר 1887 ברלין, הקיסרות הגרמנית 
 פטירה:  31 במאי 1971 (בגיל 83) ברלין, גרמניה המזרחית 
 מוקד פעילות:  ברלין 
 מקום לימודים:  האוניברסיטה לאמנויות בברלין 
 שפה מועדפת:  גרמנית 
 
הרמן אמיל אלפרד מקס טראפ (בגרמנית: Hermann Emil Alfred Max Trapp;‏ 1 בנובמבר 1887 – 31 במאי 1971) היה מלחין ומורה גרמני, דמות מכובדת וידועת-שם בחוגי התרבות של ברלין בשנות ה-30' של המאה ה-20.
טראפ, כמוהו כאחרים בזירת ההשפעה בנאצית, הוזמן דרך קבע לתרום לתוכניות קונצרטים ולתחרויות.
ביוגרפיה

טראפ נולד בברלין ולמד שם בבית הספר הגבוה למוזיקה (כיום האוניברסיטה לאמנויות של ברלין), אצל פאול יואון וארנסט פון דוהנאני. אחרי סיום לימודיו לא מצא תעסוקה קבועה ועבד כפסנתרן במקומות שונים. ב-1920 השיג לבסוף משרת מרצה בקונסרבטוריון של ברלין, שם הגיע לדרגת פרופסור בשנת 1926. בין הנודעים בתלמידיו יוזף ואלי, זאבורו מורוי וגינתר רפאל.
בין השנים 1926 ו-1930 ניהל טראפ כיתת אמן בהלחנה בקונסרבטוריון למוזיקה בדרמשטדט. ביוני 1933 נענה ל"פנייה ליוצרים" והצטרף למפלגה הנאצית. ב-1934 התפטר מן הקונסרבטוריון בברלין והיה למנהל כיתת האמן בהלחנה באקדמיה לאמנויות של ברלין (שהתמזגה בהמשך עם האוניברסיטה לאמנויות). בין תלמידיו שם היה המלחין הישראלי יוסף טל. בשנים 1936-39 לימד את סופי כרמן אקהארדט-גראמאטה..
בשנת 1940 קיבל טראפ את הפרס ההלחנה הלאומי. משנת 1950 עד 1953 כיהן כמורה בקונסרבטוריון העירוני של ברלין.
טראפ מת בגיל 83 בברלין.
יצירתו

במוזיקה של טראפ ניכרת מאוד השפעתם של ריכרד שטראוס ומקס רגר. הוא חיבר מוזיקה קאמרית, יצירות לפסנתר ומוזיקה תזמורתית, בין השאר שבע סימפוניות.כמו כן חיבר מוזיקה כוראלית ומוזיקה לתיאטרון. יצירותיו זכו לביצוע נרחב למדי בשנות ה-40', אך מאז כמעט אין מבצעים אותן עוד.
ביצוע משנת 1940 של הקונצ'רטו שלו לפסנתר משנת 1931, בניצוח וילם מנגלברג, יצא על גבי תקליטור. הפסנתרן בהקלטה זו היה ולטר גיזקינג.
הערות שוליים

↑  Steinweis, Alan E. (1996) [1993]. Art, Ideology, and Economics in Nazi Germany: The Reich Chambers of Music, Theater, and the Visual Arts. UNC Press. p. 25. ISBN 0-8078-4607-4.
↑  Kater, Michael H. (1999) [1997]. The Twisted Muse: Musicians and Their Music in the Third Reich. Oxford; New York: Oxford University Press. p. 184. ISBN 0-19-513242-4.
↑  Watson, Lorne; Kallmann, Helmut; Winters, Kenneth (2007). "Encyclopedia Entry on Eckhardt-Gramatté". The Canadian Encyclopedia. נבדק ב-2007-12-10.
↑  "Mitgliederdatenbank der Akedemie der Künste"
↑  Grove 6 article by William D. Gudger. Symphonies in D, opus 8, unpublished; B minor, opus 15; opus 20, unpublished, ca. 1925; B♭ minor, opus 24, 1928; no. 5 in F, op. 33 of 1937; no. 6 in B♭ op. 45; and no. 7 in A major, op. 55 (though unpublished).
↑  Woolf, Jonathan (במרץ 2003). "Review of Mengelberg Disc". MusicWeb International. נבדק ב-2007-12-10. {{cite web}}:  (עזרה)
| --- | --- |
בקרת זהויות :  NLI: 987007287889005171  PLWABN: 9810536815305606  GND: 117422444  ISNI: 0000 0000 8110 0425  LCCN: no93031639  MusicBrainz: 377b003b-7c4d-4b3e-b25a-4c971c1340bf  NKC: xx0064093  NTA: 308271491  VIAF: 30313042   WorldCat (עם VIAF): 30313042
מקס טונטו

מקס טונטו (באיטלקית: Max Tonetto; נולד ב-18 בנובמבר 1974) הוא כדורגלן עבר איטלקי ששיחק בעמדת הקשר. טונטו הוא שחקן שמאלי, רב גוני, ששיחק בעיקר באגף שמאל בקישור, אף על פי שלפעמים הוא תופקד בעמדת המגן השמאלי. במשך הקריירה שלו הוא שיחק במדי קבוצות איטלקיות רבות, כשאת מרבית הישגיו רשם ברומא. במהלך ארבע עונותיו בקבוצה הוא זכה פעמיים ברציפות בגביע האיטלקי בעונות 2006/07 ו-2007/08 ופעם אחת בסופר קאפ האיטלקי בשנת 2007.
קריירת מועדונים

טונטו החל את הקריירה שלו בשנת 1990, כשעבר במספר קבוצות בליגות הנמוכות ובמספר קבוצות שבהן לא הרבה לשחק. הקריירה שלו החלה לצבור תאוצה עשור לאחר מכן, כשעבר ללצ'ה, שם הפך לקפטן הקבוצה בשנת 2003.
בין השנים 2004 ל-2006, הוא שיחק במדי סמפדוריה מהסרייה א', שם זכה לטעום לראשונה מפעל אירופי בדמותו של גביע אופ"א. לאחר שהחוזה שלו בסמפדוריה הסתיים, הוא חתם לשנתיים ברומא. בסך הכל טונטו שיחק למעלה מ-300 משחקים בסרייה א'.
בעונה הראשונה שלו ברומא הוא הציג יכולות טובות בעמדת המגן השמאלי, למרות פציעותיו בגילו המתקדם.
את שער הבכורה שלו במדי רומא הוא הבקיע בעונת 2007/08 נגד קבוצתו לשעבר, אמפולי, לאחר בישול של פרנצ'סקו טוטי. בנובמבר 2007, הוא חתם על חוזה חדש עד ל-30 ביוני 2010.
ב-11 במרץ 2009, הוא בעט את הפנדל השמיני והאחרון נגד ארסנל במסגרת שמינית גמר ליגת האלופות, שאותו החמיץ, וכתוצאה מכך רומא הודחה.
לאחר שחוזהו ברומא הסתיים בקיץ 2010, הוא פרש מכדורגל.
קריירה בינלאומית

טונטו רשם את ההופעה הראשונה והיחידה שלו במדים הלאומיים של נבחרת איטליה במשחק נגד נבחרת איי פארו במסגרת מוקדמות יורו 2008.
תארים

הגביע האיטלקי (2): 2006/07, 2007/08
הסופר קאפ האיטלקי (1): 2007
מקס פיין (סרט)

| --- | --- |

 מבוסס על:  מקס פיין 
 בימוי:  ג'ון מור 
 הופק בידי:  ג'ון מור 
 תסריט:  Beau Thorne 
 עריכה:  דן זימרמן 
 שחקנים ראשיים:  מארק וולברג (Max Payne) מילה קוניס (Mona Sax) Ted Atherton סטיבן ר. הארט Philip Williams ברי גרנט ג'יימס מקאפרי ג'יימי הקטור קתרין ברטון נלי פורטדו אמורי נולסקו לודאקריס בו ברידג'ס Maxwell McCabe-Lokos כריס אודונל אולגה קורילנקו דונאל לוג Andrew Friedman 
 מוזיקה:  מרקו בלטרמי 
 צילום:  יונתן סלע 
 מדינה:  ארצות הברית 
 חברת הפקה:  Remedy Entertainment, רטפק-דיון אנטרטיינמנט, פוקס המאה ה-20 
 חברה מפיצה:  InterCom, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  20 בנובמבר 2008 
 משך הקרנה:  100 דק' 
 שפת הסרט:  אנגלית 
 סוגה:  סרט פשע, סרט דרמה, סרט מתח, מותחן פשע, סרט פעולה, נאו-נואר, סרט ויגילנטה 
 הכנסות באתר מוג'ו:   maxpayne
 דף הסרט ב־IMDb
 
מקס פיין (באנגלית: Max Payne) הוא סרט פעולה אמריקאי משנת 2008, המהווה עיבוד למשחק מחשב באותו שם. בסרט מככבים מארק וולברג, לודאקריס, בו ברידג'ס, אולגה קורילנקו ומילה קוניס. הסרט הופק בשיתוף פעולה בין Remedy Entertainment ו-Dune Entertainment עם אולפני המאה ה-20. וולברג מככב כמקס פיין, בלש במשטרת העיר ניו יורק, שיוצא למסע נקמה בעולם התחתון של ניו יורק, בניסיון למצוא את רוצח רעייתו ובתו.
עלילה

מקס פיין הוא בלש שהוקצה ליחידת התיקים הלא פתורים של משטרת העיר ניו יורק. הוא איבד את אשתו מישל ואת בתו התינוקת רוז ברצח מחריד; מאז אותו יום, מקס נחוש למצוא את הרוצח של משפחתו. הוא מגיע לחשוד ממשטרת העיר ניו יורק כאשר נטשה, מכרה של אחד המודיעים של מקס, נרצחת באכזריות והארנק של מקס (שגנבה) נמצא בזירת הפשע. שותפו לשעבר של מקס, אלכס באלדר נהרג בביתו לאחר שהודיע למקס על קשר אפשרי בין מותה של נטשה לרצח משפחתו. מקס מוכרז כרוצח, ועל סגן בראוורה מהמחלקה לחקירות פנים מוטלת המשימה להביא אותו למאסר.
מקס ומונה סאקס, מתנקשת עצמאית ואחותה של נטשה, מבקרים במכון הקעקועים של נטשה, שם מגלה המקעקע את המשמעות מאחורי הקעקוע של נטשה: הוא מייצג את כנפיה של ולקיריה, שבמיתולוגיה הנורדית הם יצורים שמכריעים את גורלם של לוחמים בקרב. מקס הולך להוציא בחשאי כמה מהחפצים של מישל מהאחסון ומגלה שמסמכים מהזמן שעבדה בתאגיד Aesir, יצרן תרופות גדול, נעלמו. מקס חוקר את המנהל לשעבר של מישל, ג'ייסון קולווין במשרדו ב-Aesir ולומד שמישל הייתה מעורבת בפיתוח ולקיר, תרופה שהחברה ייצרה בחוזה צבאי בניסיון ליצור חיילי-על. לרוע המזל, רק נבדקים בודדים הראו תוצאות חיוביות; השאר חוו הזיות ולבסוף השתגעו, מה שאילץ את התאגיד לסיים את הפרויקט ולטשטש את המעורבות שלהם. ג'ייסון מסכים להעיד נגד מעסיקיו, כל עוד מקס יכול להגן עליו. מקס מסכים, אבל אז קציני SWAT (למעשה קבלנים של התאגיד בתחפושת) פשטו על המשרד, הרגו את ג'ייסון ומושכים את תשומת ליבו של בראוורה.
לאחר קרב יריות אינטנסיבי, מקס בורח עם הראיות ומראה למונה סרטון המסביר את פרויקט ולקיר ובו ג'ק לופינו, חייל מארינס לשעבר שהיה אחד מנבדקי המבחן המצליחים של התאגיד. לופינו מסביר בסרטון שבזמן נטילת התרופה הוא מרגיש בלתי מנוצח, ולא סובל מאף אחת מתופעות הלוואי. מקס מתעמת עם לופינו, כעת גנגסטר רב עוצמה המעורב בסחר בולקיר כסם עצבים, במחבוא המחסן שלו, ושני הגברים נלחמים עד שלופינו גובר עליו. התבוסה של מקס נראית בטוחה עד ש"בי.בי.", ראש האבטחה של Aesir ודמות אב למקס, מגיע ויורה למוות בלופינו. לאחר מכן הוא גורם לעלפונו של מקס וגורר אותו לנמל העיר. כזה מתעורר "בי.בי." מסביר שהוא מכר בסתר את ולקיר למטרות רווח אישי, ומודה שהרג את מישל, לאחר שמצאה ראיות מפלילות שיכלו לחשוף אותו. הוא מנסה להטביע את מקס בהתאבדות מזויפת, אבל מקס משתחרר וצולל לתוך הנהר הקפוא. הוא כמעט טובע, אבל שומע את קולה של אשתו אומרת לו שעדיין לא הגיע זמנו למות. הוא שוחה לחוף וכדי למנוע היפותרמיה, צורך בקבוקונים של ולקיר ממולאים בכיסיו על ידי B.B., מה שגורם לו לראות הזיות עזות אבל גם הופך אותו כמעט בלתי מנוצח. מקס עוקב אחרי ב.ב בחזרה למטה התאגיד. בסיוע מונה, הוא עובר דרך האבטחה של הבניין, בסופו של דבר מתעמת והורג את ב.ב על מנחת המסוקים של הבניין. נקמתו הושלמה, הוא נופל על ברכיו, מוכן למות. הוא רואה חזיון של אשתו וילדתו מחייכות אליו, ופתאום מגיע אליו, כשהשמש חותכת את העננים צוות SWAT שמקיף אותו.
סצנת אמצע הכתוביות מציגה את מקס ומונה בבר. מונה מראה למקס עיתון עם תמונתה של מנכ"לית Aesir ניקול הורן בחזית. מקס ומונה מביטים זה בזה בהבנה.
שחקנים ודמויות

מארק וולברג – מקס פיין, שוטר משטרת ניו יורק המחפש נקמה לאחר רצח משפחתו.
מילה קוניס – מונה סאקס, אמריקאית ממוצא רוסי, עובדת כמתנקשת המחפשת נקמה לאחר רצח אחותה.
בו ברידג'ס – ב.ב. הנסלי, שוטר לשעבר ושותפו לשעבר של מקס. ראש האבטחה בתאגיד Aesir.
קייט ברטון – ניקול הורן, מנכ"לית Aesir
לודקאריס – לויטננט ג'ים בראוורה, שוטר מחלק חקירות פנים החוקר את מקס ומוביל את המצוד אחריו.
כריס או'דונל – ג'ייסון קולווין, בכיר בתאגיד Aesir. יד ימינה של ניקול.
נלי פורטדו – כריסטה באלדר, רעייתו של אלכס באלדר.
דונאל לוג – אלכס באלדר, בלש משטרת ניו יורק, שותפו לשעבר של מקס.
אמורי נולאסקו – ג'ק לופינו, קצין לשעבר בחיל הנחתים האמריקאי שהפך לאחד הנסיינים הראשונים של סם ולקיר.
אולגה קורילנקו – נטשה סאקס, אחותה של מונה.